
Da li je muž dužan izdržavati ženu, ako trenutno žive u različitim državama, zbog muževog završetka školovanja? (Supruga njeguje svoju bolesnu majku). Napominjem da su se dogovorili na tu privremenu odvojenost, još prije nego su stupili u ***[brak](https://pitajucene.com/search/Brak/questions/ "Pretraži pitanja o braku")***. Sada suprug tvrdi, da nije dužan izdržavati ženu, jer ne žive skupa.


* 
* 
* 
* 
* 
* 
* 

 
Da li je muž dužan izdržavati ženu, ako žive u različitim državama ?

Da, muž je dužan izdržavati ženu u ovom slučaju. Žena stiče pravo na izdržavanje samim prelaskom u čovjekovu kuću, stavljanjem na uslugu i spremnošću da ispuni sva njegova prava. Ako su se njih dvoje prije braka dogovorili da će on, određeno vrijeme, biti odvojen od nje, držat će se dogovorenog i na čovjeku je da izdržava ženu. Ona nije učinila ništa, zbog čega bi izgubila pravo na izdržavanje: nije odbila spavanje sa čovjekom, nije odbila putovanje sa njim, jer to nije bilo ni dogovoreno, nije se ogriješila o njegovo pravo, nije napustila kuću bez njegovog pitanja (da se desilo da je ona otputovala radi svoje koristi izgubila bi pravo na izdržavanje osim ako on bude putovao sa njom). Žena gubi pravo na izdržavanje: neposlušnošću, odbijanjem odnosa, putovanjem radi svoje lične koristi (odlaskom na ***[hadždž](https://pitajucene.com/search/had%C5%BE/questions/ "Pretraži pitanja o hadžu")***), dobrovoljnim postom bez njegove dozvole, zapošljavanjem (prema dijelu islamskih učenjaka) i sl. (Pogledaj: «Kifajetu-l-ahjar», 2/158; «El-Mulehhasu-l-fikhijju», 2/357, 3  

Dipl. isl. pravnik – ***[Semir Imamović](https://pitajucene.com/search/Semir+Imamovi%C4%87/answers/ "Pretraži odgovore od mr. Semir Imamović")*** – islambih.org 2000.-2001. god.


Preuzeto sa stranice:islamskiedukativni.wordpress.com


